
Inimile românilor din Harghita, Covasna şi Mureş bat în acord cu aceste cuvinte amare 
exprimate de reprezentanţii comunităţii româneşti în cadrul unei dezbateri istorice 
organizată în Palatul Parlamentului de Alianţa pentru Unirea Românilor. 


Reprezentanţii AUR, alături de participanţii la dezbaterea „Transilvania - inima României. 
Probleme şi soluţii pentru păstrarea identităţii” au tras un semnal de alarmă cu privire - 
situaţia românilor din aceste județe. Ei susțin că aceştia sunt supuşi unui proces violent 


de epurare etnică, orchestrat sistematic de instituţiile publice ale statului român 
controlate de membri ai UDMR. 


Claudiu Târziu, liderul senatorilor AUR, a subliniat că România are o problemă cronică în 
ceea ce priveşte sprijinul pentru românii minoritari în propria lor ţară. De la schimbarea 
regimului comunist în România, românii din Harghita, Covasna şi Mureş nu au primit 
sprijinul necesar pentru a-şi păstra identitatea şi a duce o viaţă fără presiuni etnice. 


Preşedintele Consiliului Naţional de Conducere al AUR a subliniat că este necesară o 
strategie la nivelul Parlamentului pentru îmbunătăţirea vieţii românilor din aceste 
comunităţi. 


„Statul român nu a dovedit niciun fel de interes pentru românii din ţară sau din afară, 
indiferent că sunt aproape de graniţe sau mai departe de graniţe. Nu există o strategie, o 
tot spun, nu este o strategie pe care să o fi adoptat la nivelul Parlamentului şi care să fie 
urmată de toate guvernele, indiferent de coloratura lor politică, o strategie care să 
îmbunătăţească viaţa românilor din comunităţile mai ales supuse epurării etnice sau 
asimilării forţate. Îi ajutăm pe toţi, suntem prietenii tuturor, dar nu îi ajutăm pe ai noştri. 
Lucrurile astea le ştim cu toţii, sunt nişte constatări amare pe care le reluăm la fiecare 
prilej”, a spus Claudiu Târziu. 


Dan Tanasă, deputat AUR şi purtător de cuvânt al partidului, a afirmat că Ungaria se 
comportă în Transilvania ca un stat co-suveran, cu largul concurs al puterii politice de la 
Bucureşti. El a subliniat că în ultimii 33 de ani, elita politică de la Bucureşti a comis o serie 
de acte care pot fi catalogate ca fiind acte de trădare naţională. 


„Românii sunt discriminati, pe criterii etnice în România, în anumite zone din România. O 
concluzie şocantă! Dar documentele vorbesc foarte clar. Românii nu au la Miercurea Ciuc, 
la Sfântu Gheorghe, nu au vicepreşedinţi de CJ, nu au viceprimari, chestiuni pe care 
comunitatea maghiară le consideră inacceptabile. La Sfântu Gheoghe, deşi mai avem în 
continuare o comunitate puternică de peste 23% etnici români, pentru elita politică şi 
civică maghiară este absolut inacceptabil ca românii să aibă un viceprimar la Sfântu 
Gheorghe sau un vicepreşedinte de CJ. În acest moment, Transilvania este sub co- 
suveranitate româno-ungară. Ungaria se comportă în Transilvania ca un stat co-suveran, 
cu largul concurs al puterii politice de la Bucureşti, a PSD, a PNL, a USR, a tuturor 
partidelor care formează eşicherul guvernării în acest moment. Ungaria se comportă ca - 
un soft power, se comportă de parcă îşi exercită legea, domnia, pe teritoriul Transilvaniei. 


În ultimii 33 de ani am avut de a face cu o sarabandă de acte care pot fi catalogate, fără 
îndoială, ca fiind acte de trădare naţională din partea elitei politice de la Bucureşti 
condusă de cele mai multe ori de PSD şi de PNL”, a spus Dan Tanasă. 


Deputatul AUR a subliniat faptul că „în 20 - 30 de ani idealul, ţinta ideală a aşa-zisului 
ţinut secuiesc se va fi îndeplinit. În ultimii 20 de ani, zeci de mii de români au fost fugăriţi 
din zona judeţelor Harghita, Covasna şi Mureş. Proiectul înfiinţării aşa-zisului ţinut 
secuiesc autonom este în derulare cu largul concurs al clasei politice de la Bucureşti care 
guvernează România de 30 de ani. Nu există niciun fel de politică, de coeziune, nu există 
niciun fel de politică prin care statul român să preîntâmpine. Când spun statul român mă 
refer la PSD şi PNL. În acest moment, în Transilvania, se reclădeşte Ungaria Mare”. 


Dragoş Burghelia, preşedintele Forumului Civic al Românilor din Covasna, Harghita şi 
Mureş, a subliniat că, în ultimii 30 de ani, populaţia de naţionalitate română din aceste 
judeţe a scăzut cu aproape 30 de mii de persoane. Ela atras atenţia asupra faptului că, 
dacă lucrurile continuă în acest ritm, în următorii 20-30 de ani, în inima României s-ar 
putea forma o enclavă etnică maghiară. Acesta a subliniat situaţia critică a comunităţii 
româneşti din această regiune. Datele statistice sunt indiscutabile: numărul românilor din 
Covasna şi Harghita a scăzut semnificativ în ultimii ani, iar românii sunt acum numeric 
minoritari în aceste judeţe. Mai mult, în unele localităţi, comunitatea românească se 
confruntă cu dificultăţi uriaşe, de exemplu, există 33 de parohii ortodoxe cu mai puţin de 
30 de credincioşi, iar în 46 de unităţi administrative-teritoriale nu mai există învăţământ în 
limba română. În acest context, românii din această regiune riscă să dispară fizic şi 
cultural. 


„În judeţele Covasna şi Harghita în care românii sunt numeric minoritari, la ultimul 
recensământ mai locuiau doar 76 de mii de români. Vorbim de 42 de mii de români în 
Covasna şi 34 de mii în Harghita. Aşadar, avem o pondere procentuală de 23,3% în 
Covasna şi 12,6% în Harghita faţă de 103 mii câţi eram la recensământul din 1992. În 
ultimii 30 de ani populaţia de naţionalitate română din cele două judeţe a scăzut cu 
aproape 30 de mii de persoane, în medie cam cu 1000 de persoane pe an”, a spus Dragoş 
Burghelia. 


Este timpul ca România să îşi asume responsabilitatea faţă de românii care sunt în 
minoritate în această regiune şi să creeze o strategie coerentă pentru a proteja identitatea 
şi viitorul lor. i 


AUR #claudiu tarziu #covasna #Dan Tanasa #discriminare 


#dragos burghelia #harghita #mures #transilvania inima romaniei #udmr 


Cimpoi Adrian 


Cimpoi Adrian este absolvent al Universității din Bucureşti. După o perioadă în care a 
fost redactor şi reporter pentru un post de televiziune, a decis să-şi continuie drumul în 
presa scrisă. 


Reforma administrativă a României: AUR propune reducerea numărului de unităţi administrativ-teritoriale 


George Simion (AUR) îl demolează pe CTP: „Tu ai aplaudat şi minerii, diavole!” 


Revoltă în ţară! A intrat în vigoare Legea Porcului - Legea care te face infractor 


Ciolacu, un premier care bâlbâie în engleză: Oare cât ne costă această nepricepere 


Despescu, chestorul cu gradele pe piept şi corupţia 
din Poliţia Română. Abuzurile la adresa 
poliţistului, Paul Feroiu 


Mafia imobiliară din Sectorul 1, protejată de 
autorităţile statului: Cei care se opun sunt 
ameninţaţi - case şi bunuri distruse de infractorii 
protejaţi de stat 


Grup infracţional organizat la vârful ANSVSA: Bociu Valea Jiului, valea plângerii! La vremuri noi, tot 
şi combinaţiile de milioane de euro protejate de  SECURIŞTI - Burduja angajează activul de partid la 
partid şi de securişti ministerul Energiei: 11 posturi de consilieri scoase 
la concurs 
Scurgeri de gaz dintr-un vagon încărcat cu gaz lichefiat la un tren din Gara Saligny. Traficul a fost oprit 


Maia Sandu avertizează asupra încercărilor forţelor pro-Kremlin de a bloca drumul european al ţării sale 


Orice persoană normală ar fi indignată de imaginile copiilor însângeraţi din Fâşia Gaza, spune Putin, care 
bombardează Ucraina de peste 600 de zile 


Trenurile CFR au întregistrat, cumulat, mai mult de opt ani de întârzieri în 2022 

Fostele glorii steliste și suporterii, plan comun pentru promovare! 

Angajatorii din construcții, industria agro-alimentară și IT nevoiţi să crească salariile cu până 

Câţi mai suntem!? Adrian Cătană (AUR): INS a transmis date privind numărul cetăţenilor 
români cu drept de vot 

Un litru de motorină cu peste 8 lei la OMV, un kil de detergent la preț dublu și o plăcuță 
suedeză, cu cash, vă rog! 

Fostele glorii steliste și suporterii, 


plan comun pentru promovare! 

Jean Pavel, fostul lider emblemă al galeriei steliste din perioada 
de dinainte ca justiţia să producă schisma din 2017, cu două 
cluburi distincte, FCSB şi CSA Steaua, a dezvăluit planul prin care 
mari jucători din istoria roş-albaştrilor alături de suporteri vor să 
pună bazele unei societăţi pe acţiuni care să poată constitui astfel 
temeiul juridic pentru acordarea dreptului de promovare CSA 
Steaua. 


CSA Steaua se află de trei ani în eşalonul secund, prizonieră a legii 
care interzice accesul în SuperLiga pentru cluburile de drept 
public, unde nu există un investitor cu capitalk de 51 la sută. Pavel 
este convins că juristul clubului militar, Florin Talpan, cel care se 
războieşte de ani de zile cu Gigi Becali, nu va avea nimic de 
obiectat. Printre cei care au promis că se vor alătura acestui 
proiect menit să aducă Steaua în prima divizie se află pe primul 
loc Victor Piţurcă, apoi Miodrag Beldodedici, Gabi Balint, Tudorel 
Stoica, Basarab Panduru, Costel Gâlcă si altii. 


„Primul lucru pe care trebuie să îl facem şi de săptămâna viitoare 
chiar începem să ne organizăm, vom face o Societate pe Acţiuni 
(SA) adevărată, cum nu are niciun club din România în afară de 
Rapid la ora asta. Iniţiativa pleacă de la suporteri şi toate gloriile 
sunt lângă noi. Victor Piţurcă, Tudorel Stoica, Gabi Balint, 
Belodedici, Panduru, Gâlcă, toţi sunt de acord cu ce vrem să facem 
noi. Totul va fi pe baze cât se poate de transparente, ca la anul, 
când începe campionatul să fim şi cu un lot de jucători valoroşi, 
nu mai spun de oameni de afaceri cu bani mulţi. 


Dacă domnul Talpan are ceva împotrivă, vom purta discuţii să îi 
explicăm clar de ce vrem să facem treaba asta. Pentru că altfel 
vom muri. Lumea este foarte nemulțumită şi ne este din ce în ce 
mai greu să mobilizăm lumea să vină la meciuri când se ştie că 
jucăm doar meciuri amicale. 


Acum 5 ani eram aproape 40.000 de oameni pe Arena Naţională în 
Liga a patra şi uitaţi-vă câţi suntem acum. De la an la an se pierd 
din suporteri şi sunt foarte mulţi care nu se duc nici la CSA, nici la 
FCSB pentru că s-au scârbit. Eu sunt sigur că din vară vom avea 
drept de promovare, iar stadionul va fi 100% plin la fiecare meci. 
Domnul Talpan trebuie să înțeleagă că trebuie să trecem la pasul 
următor şi nu mai putem să trăim în trecut. Armata să vină cu 50% 
şi un privat. O să fie un Consiliu de Administraţie, cu oameni de 
calitate. 


CSA Steaua e singura care are dreptul să deţină şi palmaresul 
perioadei 1998-2003 


„Nu e posibil ca Steaua să nu deţină palmaresul pentru perioada 
1998-2003. A fost o greşeală, s-a omis ceva în acte. Şi acolo trebuie 
făcută tot la fel o reparaţie în acte, o acţiune în constatare şi 
bineînţeles că va fi recuperată și acea perioadă. 98-2003. Eu 
vorbesc cu domnul Păunescu de o viaţă şi ştie foarte bine ce s-a 
întâmplat. E ca un tată pentru mine. 


Gigi atacă pe toată lumea când nu îi convine lui ceva. Să arate 


dovada că i-a dat 9 milioane de dolari. El zice la toţi că le-a dat dar 
nu poate să facă nicio dovadă. Viorel Păunescu a spus în sfârşit 
adevărul și pe această cale îi mulţumesc şi îl respect de două ori 
mai mult. Nu s-a dezis niciodată de Steaua. 


Fără implicarea generalilor Gigi Becali nu putea să facă nimic. Ar 
trebui făcută o plângere penală in rem şi eu ştiu că sunt făcute 
plângeri penale în acest sens, dar zac prin sertare la DNA. Le ţin la 
cotet. 


Uite că unii generali încep acum să vorbească, în afară de domnul 
Zisu. Era la vremea aceea cel mai tânăr general din Armata 
Română. Şi la ora asta are o influenţă mare asupra clubului” 


#csa steaua +DNA #Gigi Becali jean pavel #MApN 
#promovarea in liga | #STEAUA BUCURESTI #victor piturca 


#viorel paunescu 


